भाविप की गुरदासपुर शाखा सम्मानित
भास्कर संवाददाता | गुरदासपुर
भारतविकास परिषद की दूसरी प्रांतीय कौंसिल मीट समारोह 2016-17 सर्विस क्लब कंपनी बाग, अमृतसर में परिषद प्रधान पंजाब हीरा मनी अग्रवाल की अध्यक्षता में हुई। मीट में राष्ट्रीय मंत्री मदन और सुशील शर्मा विशेष तौर पर शामिल हुए। मीट में उत्तर के सभी शाखाओं के प्रतिनिधियों ने हिस्सा लिया।
मीट के दौरान साल 2016-17 के सभी शाखाओं की कामकाज के अवलोकन के आधार पर साल 2015-16 की तरह इस बार भी गुरदासपुर शाखा को सर्वोत्तम शाखा घोषित करके सम्मानित किया गया। गुरदासपुर शाखा ने स्कूलों-कॉलेजों में विभिन्न विषयों पर 315 प्रोजेक्शन करके कीर्तिमान स्थापित किया। इसके परिणामस्वरूप शाखा ने 14 पुरस्कार हासिल किए। मुख्य रूप से संस्कृति सप्ताह में गुरुवंदन छात्र अभिनंदन में सर्वोत्तम कार्यों के लिए, गुरु तेग बहादुर बलिदान दिवस, भाषण प्रतियोगिता (हिंदी पंजाबी) में प्रथम स्थान पर रहने, पर्यावरण देखभाल और जरूरतमंद लोगों की सहायता के लिए पुरस्कृत किया गया। शाखा के सचिव अशोक पुरी को सर्वोत्तम रिपोर्टिंग करने के लिए सम्मानित किया गया। मीट के दौरान शिव गौतम, सुनील महाजन, इंद्रजीत सिंह बाजवा, मोहिंदर कुमार, सतपाल शर्मा, एनके सोई, सुरजीत सिंह, डाॅ. एसपी सिंह मौजूद थे।
अमृतसर में सम्मानित भारतीय विकास परिषद की गुरदासपुर शाखा के सदस्य।
गुड वर्क
mai_Deva mai_Deva hin_Deva hin_Deva mai_Deva kas_Deva